ตอนนี้ตั้งครรภ์ได้ #35 week ตามซาวด์ กำหนดคลอด วันที่ 7 พฤศภาคม เรามีเรื่องจะถามเพื่อนๆในห้องว่า ใบซาวด์มีโอกาสผิดพลาดมั้ยค่ะ เพราะเลิกลากับแฟนเก่าเดือนมิถุนายน มีอะไรกันครั้งสุดท้ายวันที่ 12 มิถุนายน วันที่ 5-12 สิงหาคมเราได้ มีอะไรกับแฟนใหม่ เดือนกันยาวันที่ 30 เรารู้ว่าเราตั้งท้องได้ 8w3d ซาวด์ครั้งล่าสุดวันนี้ อายุครรภ์ 36 week #หนูป่วยเป็นโรคซึมเศร้าเพียงเพราะวิตกกังวลกลัวจะท้องติดกับแฟนเก่ามา ทั้งที่อายุครรภ์ห่างกัน 2 เดือน ถ้าตั้งครรภ์ตั้งแต่มิถุนาเราต้องคลอดแล้ว ใช่รึป่าว หรืออายุครรภ์ยังเกินได้อีก ตอนนี้วิตกกังวลตลอดเวลา กลัวไปหมด กลัวตัวเองทำร้ายจิตใจแฟนปัจจุบันกลัวว่าไม่ใช่ลูกเค้า ร้องไห้อยากฆ่าตัวตายกัลเรื่องแบบนี้
สวัสดีค่ะ แม่ไหมปกติการตั้งครรภ์ใช้เวลาประมาณ 37-40 สัปดาห์วิธีการนับอายุครรภ์นั้นจะมี 2 แบบหลักๆคือ1.นับจากวันที่มีประจำเดือนครั้งสุดท้าย ซึ่งวิธีนี้จริงๆแล้วจัดว่าแม่นยำ ถ้าได้วันที่มีประจำเดือนครั้งสุดท้ายที่ถูกต้อง แต่บางครั้งแม่ก็จะจำกันไม่ได้ สูตินรีแพทย์ก็จะมีอีกวิธีคือ2.ใช้วิธีอัลตราซาวน์ หลักการคือดูขนาดตัวเด็กแล้วมาคำนวณว่าเด็กน่าจะอายุประมาณกี่สัปดาห์แล้ว ใช้ในผู้ที่จำวันที่ประจำเดือนมาครั้งสุดท้ายไม่ได้ หรือเป็นผู้ที่รอบเดือนมาไม่ปกติทำให้นับรอบเดือนได้ยาก อัลตราซาวน์นี้ยิ่งทำเร็วยิ่งให้ผลแม่นยำ คือถ้าทำในช่วงไตรมาสแรกคือภายใน 12 สัปดาห์แรก มีโอกาสคลาดเคลื่อนจากอายุครรภ์จริงแค่ 3-5 วัน แต่ถ้าไปทำในไตรมาสหลังๆคือช่วงใกล้คลอดแล้ว ท้องจะใหญ่มาก คลื่นอัลตราซาวน์จะมีโอกาสผิดพลาดสูง คลาดเคลื่อนได้ประมาณ 1-2 อาทิตย์ พอได้อายุครรภ์จากอัลตราซาวน์ แพทย์ก็จะนับต่อจากนั้นไปเรื่อยๆค่ะดังนั้นขึ้นกับว่าทำอัลตราซาวน์ช่วงใดของอายุครรภ์ค่ะ ถ้าทำครั้งแรกตั้งแต่ตอน 8w3d โอกาสคลาดเคลื่อนน้อยมากค่ะปรึกษาสูตินรีแพทย์ถ้ามีความกังวลใจใดๆนะคะ อีกทั้งถ้าไม่แน่ใจเรื่องความเป็นบิดาของบุตรก็ยังมีวิธีอื่นๆเมื่อบุตรเกิดมาแล้วที่สามารถให้คำตอบที่แน่นอนได้ ก็คือการตรวจ DNA ในเลือดค่ะ